የአዲስ አበባ ሥራ አመራር ኢንስቲትዩት ችግር ፈቺ ባላቸው ጥናቶች ዙሪያ ውይይት አያካሄደ ነው
የአዲስ አበባ ሥራ አመራር ኢንስቲትዩት ችግር ፈቺ ባላቸው ጥናቶች ዙሪያ የውይይት መድረክ አያካሄደ ነው፡፡የኢንስቲትዩቱ ዋና ዳይሬክተር ሃርጋሞ ሃማሞ የአዲስ አበባን ዕድገት ለማፋጠንና የማህበረሰቡን ችግሮች ለመፍታት በዕውቀት ብቁ የሆነ አመራር ማፍራት ወሳኝ በመሆኑ ተቋሙ ላለፉት ሰባት ዓመታት ወደ 20 ሺህ የሚጠጉ አመራሮችን በተለያዩ ደረጃዎች አሰልጥኖ በማብቃት የማይናቅ ስራ መስራቱን ተናግረዋል፡፡በቀጣይም ኢንስቲትዩቱ አመራሮችን በማሰልጠን ችግር ፈቺ ምርምሮችንና ግኝቶችን ማፍለቅ ለማህበረሰብ ለውጥና ለከተማዋ ዕድገት እንደሚሰራ ገልጸዋል፡፡የአዲስ አበባ ከተማ አስተዳደር ምክር ቤት አፈጉባኤ ወ/ሮ ዘርፈሽዋል ንጉሴ በበኩላቸው፣ ሀገሪቱ ለያዘችው የዕድገት ጉዞ  በሙያውና በተሰማራበት ብቁ የሆነ አመራር ወሳኝ መሆኑን ገልጸው፣ ለዚህም አመራሮችን በማብቃት እና ምርምሮችን እየሰሩ የሚገኙ የምርምር ኢንስቲትዩቶች ትልቁን ድርሻ ይይዛሉ ብለዋል፡፡የአዲስ አበባ ሥራ አመራር ኢንስቲትዩት ከዚህ ቀደም የሰራቸው ስራዎች መልካም የሚባሉ እንደሆኑ የገለጹት አፈጉባኤዋ፣ በቀጣይም ይህንን ተግባር አጠናክሮ እንድቀጥልና ተቋማዊ የሚያመጣ አመራር ማፍራት እንደሚጠበቅ አስገንዝበዋል፡፡በመድረኩ አራት የተለያዩ ጥናታዊ ጽሑፎች ቀርበው ውይይት እየተደረገባቸው ይገኛል፡፡(በሳራ ስዩም)